
Tisztelt Ajánlattevő!

A Zemplén Térségi Katasztrófa és Polgári Védelmi Szövetség árajánlati felhívást tesz közzé a HUSKROUA ENI CBC 2014-2020 programban megvalósuló „CODE VDIC – COMMON DEVELOPMENT OF VOLUNTEER DISASTER INTERVENTION CAPABILITY” című projekt (szerződésszám: HUSKROUA/1702/8.1/0035) keretében promóciós anyagok elkészítése tárgyban az alábbiak szerint:

Ajánlatkérő adatai:
Neve: Zemplén Térségi Katasztrófa és Polgári Védelmi Szövetség 
Székhelye: 3980 Sátoraljaújhely, Kossuth tér 5.  
Képviseli: Tóth Zsolt, alelnök
Adószáma: 18445523-1-05
Az ajánlatkérő telefonszáma, e-mail címe:
Telefon: +36 70 362 7670
E-mail: codevdic@gmail.com
(a továbbiakban: Ajánlatkérő/Megrendelő)

1. Az ajánlatkérés tárgya és a feladat leírása, a teljesítés módja:
„CODE VDIC – COMMON DEVELOPMENT OF VOLUNTEER DISASTER INTERVENTION CAPABILITY” című projekt (szerződésszám: HUSKROUA/1702/8.1/0035) keretében promóciós anyagok elkészítése a Program kommunikációs és láthatósági útmutatója alapján, az alábbiak szerint:

A feladat leírása:
· Projekt logó tervezés 
· Projekt brosúra tervezés
· Brosúra nyomtatás: 600 db angol nyelvű, 500 db magyar nyelvű
· Projekt poszter tervezés és nyomtatás: 1 db A3 méretű tábla, 3mm-es PVC lemez, 4 színnyomással, kasírozva 
· Projekt roll-up tervezés szerkezettel, nyomtatással, szereléssel: 1db, 85x200 cm méretben
· Projektmappa tervezés és nyomtatás: 1200 db, A4 méretben
· Promóciós toll: 1200 db, projekt logóval ellátva
· Promóciós póló: 300 db, projekt logóval ellátva
· Promóciós táska (textil): 300 db, projekt logóval ellátva
A teljesítés módja:

Valamennyi tétel esetében a megrendelővel történt előzetes egyeztetésnek megfelelően.
· Projekt logó tervezés: elektronikus formában (pendrive-on vagy e-mailben)
· Projekt brosúra tervezés: elektronikus formában (pendrive-on vagy e-mailben)
· Brosúra nyomtatás: 600 db angol nyelvű, 500 db magyar nyelvű: nyomtatott formátumban, a Megrendelő székhelyén történő átvétellel
· Projekt poszter tervezés és nyomtatás: 1 db A3 méretű tábla, 3mm-es PVC lemez, 4 színnyomással, kasírozva: nyomtatott formátumban, a Megrendelő székhelyén történő átvétellel
· Projekt roll-up tervezés szerkezettel, nyomtatással, szereléssel: 1db, 85x200 cm méretben: elektronikus (pendrive-on vagy e-mailben) és nyomtatott formátumban, a Megrendelő székhelyén történő átvétellel
· Projektmappa tervezés és nyomtatás: 1200 db, A4 méretben: elektronikus (pendrive-on vagy e-mailben) és nyomtatott formátumban, a Megrendelő székhelyén történő átvétellel
· Promóciós toll: 1200 db, projekt logóval ellátva: a Megrendelő székhelyén történő átvétellel
· Promóciós póló: 300 db, projekt logóval ellátva: a Megrendelő székhelyén történő átvétellel
· Promóciós táska (textil): 300 db, projekt logóval ellátva: a Megrendelő székhelyén történő átvétellel
2. Teljesítési határidő: a Megrendelővel előre egyeztetett időpontokban. A Megrendelő az ajánlatkérés tárgyát képező termékek/szolgáltatások teljesítési határidejét megelőzően legalább 10 nappal értesíti Vállalkozót az egyes teljesítések pontos határidejéről. A teljesítés legvégső határideje 2020. augusztus 1. napja, amely időpontig az ajánlatkérés tárgyát képező valamennyi szolgáltatásnak/terméknek el kell készülnie. 

3. Az ellenszolgáltatás teljesítésének feltételei:
· A feladat ellátásának pénzügyi fedezetét a projektben elnyert támogatás biztosítja.
· Vállalkozó egy számla kibocsátására jogosult az ajánlatkérés tárgyát képező egyes termékek teljesítését és annak Megrendelő általi igazolását követően.
· Ajánlatkérő előleget nem biztosít.
· Ajánlatkérő előteljesítést elfogad.
· Megrendelő a teljesítés igazolását követően kiállított számlákat a számlák kiállításától számított 30 napon belül, átutalás útján egyenlíti ki azzal, hogy Vállalkozó köteles a számlát a kiállítástól számított 3 napon belül Megrendelőnek átadni. Amennyiben Vállalkozó e kötelezettségének nem tesz eleget, úgy a fizetési határidő kezdete a számla Megrendelő általi kézhezvételének napja.
· Késedelmes fizetés esetén Megrendelő a Ptk. 6:155.§ (1) bekezdésében meghatározottak szerinti késedelmi kamat, valamint a behajtási költségátalányról  szóló 2016. évi IX. törvény szerinti költségátalány megfizetését vállalja.
· A vállalkozási díjnak a szerződésszerű teljesítéssel kapcsolatos valamennyi díjat, költséget (beleértve a Megrendelő székhelyére történő szállítás költségeit is), a szerzői jogi oltalommal törvényileg védett szolgáltatás felhasználási joga korlátlan, harmadik személy részére is átadható átengedésének ellenértékét is magában kell foglalnia.

4. Ajánlatok bírálati szempontja:
A nyertes ajánlat kiválasztása a beérkezett árajánlatok közül az összességében legalacsonyabb összegű ellenszolgáltatás alapján történik.

5. Ajánlati kötöttség ideje:
Ajánlattevő az ajánlattételi határidőt követő legalább 60 napig marad kötve ajánlatához.

6. Az árajánlat kötelező tartalmi és formai elemei, benyújtásának módja és határideje, az eljárásban történő részvételt kizáró okok:

Tartalmi követelmények:
· az ajánlatkérő megnevezése,
· az ajánlattevő megnevezése, azonosító adatai, cégjegyzésre jogosult neve és aláírása;
· az ajánlat tárgyának pontos megnevezése (pályázati azonosító feltüntetésével),
· szolgáltatás meghatározása,
· az árajánlat érvényessége,
· a nettó és bruttó vállalkozói díj, valamint az áfa mértéke,
· további, kötelezően előírt mellékletek.

Formai követelmények: 
· az ajánlatban lévő minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak;
· az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni. 

Az árajánlat benyújtásának módja és határideje: 

Az árajánlatot magyar nyelven, egy eredeti példányban az Ajánlatkérő székhelyére személyesen, postai úton (3980 Sátoraljaújhely, Kossuth tér 5.) vagy e-mailben a codevdic@gmail.com e-mail címre, pdf. formátumban, cégszerű aláírással ellátva 2019. szeptember 11-én 16.00 óráig kell elküldeni. 
Az ajánlatkérő ajánlattételi adatlap (árajánlat) mintát biztosít jelen ajánlatkérés mellékleteként.
A postán feladott vagy személyesen, vagy futár által kézbesített ajánlatot Ajánlatkérő csak akkor tekinti határidőn belül benyújtottnak, ha az az ajánlattételi határidőig a beadás helyén és időpontjában rendelkezésre áll. A kézbesítésből származó bárminemű késedelem Ajánlattevő felelőssége.
A határidőn túl érkezett ajánlatot az Ajánlatkérő érvénytelennek minősíti. 
A borítólapon/borítékon kérjük feltüntetni a következő szöveget:

„CODE VDIC – COMMON DEVELOPMENT OF VOLUNTEER DISASTER INTERVENTION CAPABILITY” című projekt (szerződésszám: HUSKROUA/1702/8.1/0035) keretében promóciós anyagok elkészítése - Ajánlat
2019. szeptember 11. 16:30 óra előtt az ajánlat nem bontható fel!

Az eljárásban történő részvételt kizáró okok:
[bookmark: pr408]
Az eljárásban nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:
a) a szerződéssel érintett szervezettel munkaviszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
b) az érintett dolgozó közeli hozzátartozója,
c) az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
d) egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
e) aki ellen csőd-, felszámolási eljárás van folyamatban, aki végelszámolás alatt áll, vagy aki személyes joga szerint hasonló helyzetben van,
f) akinek tevékenységét a cégbíróság felfüggesztette,
g) aki nem szerepel a cégjegyzékben, egyéb közhiteles nyilvántartásban,
h) aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal, vagy annak megfelelő alvállalkozóval,
i) aki korábbi, az ajánlatkérővel kötött szerződésének teljesítése során súlyos szerződésszegést követett el,
j) akinek az adószámát a Nemzeti Adó- és Vámhivatal felfüggesztette, illetve törölte,
k) aki nem minősül átlátható szervezetnek,
l) aki a jelen eljárást megindító felhívás feladásától visszafelé számított két év során az ajánlatkérővel kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
m) aki a kizáró okokkal kapcsolatban valótlanul nyilatkozott.


Igazolási mód:
Ajánlattevőnek nyilatkoznia kell arról, hogy nem tartozik a fenti kizáró okok hatálya alá.
A határidőn túl érkezett ajánlatot az Ajánlatkérő érvénytelennek minősíti. 

7. Ajánlattevő tájékoztatása az eljárás eredményéről:
Ajánlatkérő az Ajánlattevőt az eljárás eredményéről annak megállapítását követő 5 napon belül tájékoztatja.

8. A szerződéskötés tervezett időpontja:
Az eljárás eredményéről szóló tájékoztatás megküldését követő naptól számított 10 napon belül.

9. A szerződés típusának meghatározása:
Vállalkozási szerződés.

10. Kapcsolattartás
Amennyiben az ajánlattételi felhívással kapcsolatosan kérdése merül fel, az alábbi elérhetőségen kérhet információt:
Név: Hall Katalin
E-mail: codevdic@gmail.com  

11. Egyéb feltételek:
Ajánlattevő közreműködőt (alvállalkozót) igénybe vehet a teljesítéshez, azonban ajánlatában meg kell jelölnie, hogy a feladatot saját maga, vagy közreműködő (alvállalkozó) útján látja el.
Hiánypótlás: Ajánlatkérő a hiánypótlás lehetőségét nem biztosítja.
Jelen eljárásban Ajánlatkérő a többváltozatú (alternatív) ajánlattétel lehetőségét kizárja.
Ajánlatkérő a részajánlattétel lehetőségét nem biztosítja.
A részajánlat tételének kizárása indokai: Ajánlatkérő megvizsgálta a beszerzést abból a szempontból, hogy a részajánlat tétel lehetősége biztosítható-e, de az a szerződés teljesítésével kapcsolatos valamennyi szempontot figyelembe véve ésszerűtlen lenne, tekintettel arra, hogy az árajánlat tárgyát képező feladat egy egységet képez. A különböző munkafázisok egymásra épülnek, a hatékony munkavégzés abban az esetben biztosítható, ha az egy egységként valósul meg.
Késedelmi kötbér: Nyertes ajánlattevő amennyiben olyan okból, amelyért felelős, késedelembe esik (a szerződésben rögzített, illetve a Megrendelő által a szerződés szerint meghatározott rész-, vagy véghatáridőt elmulasztja), késedelmi kötbér fizetésére köteles. A késedelmi kötbér mértéke a szerződés szerinti, áfa nélkül számított ellenszolgáltatás 0,5 %-a/nap, minden megkezdett (késedelemmel érintett) naptári nap után.
A 30 napot meghaladó késedelem esetén Ajánlatkérő jogosult a szerződést felmondani, attól elállni, mely okán a nyertes ajánlattevő a meghiúsulási kötbérfizetésre lesz kötelezett.
Hibás teljesítési kötbér: Amennyiben Vállalkozó hibásan teljesít, kötelezhető a hiba kijavításáig a hibás teljesítéssel érintett (rész)teljesítések nettó értéke 0,5 %-ának megfelelő mértékű napi (naptári) kötbért fizetni az Megrendelő részére (minden megkezdett naptári napra). Amennyiben Vállalkozó a hibát 15 naptári napon belül nem tudja kijavítani, úgy Megrendelő jogosult a szerződéstől elállni.
Meghiúsulási kötbér: Amennyiben olyan okból, amiért a nyertes ajánlattevő felelős, a szerződés teljesítése meghiúsul, köteles a nyertes ajánlattevő Ajánlatkérő felé az áfa nélkül számított ellenszolgáltatás 20 %-ának megfelelő meghiúsulási kötbért megfizetni.

Ajánlatkérő fenntartja a jogot, hogy az ajánlat benyújtási határidejét megelőzően az ajánlattételi felhívást szükség esetén módosítsa vagy indokolás nélkül visszavonja, illetve az eljárást eredménytelennek nyilvánítsa.

Az Ajánlatkérő fenntartja a jogot, hogy érvényes eljárás esetén is a szerződés megkötését indokolás nélkül megtagadja (Ptk. 6: 74.§ (2)). A szerződéskötés megtagadása kártérítési igényt nem keletkeztet.
Az ajánlat összeállításával és benyújtásával kapcsolatos összes költség az Ajánlattevőt terheli.

Ajánlatkérő tájékoztatja Ajánlattevő képviseletére jogosult természetes személyt, hogy az árajánlatban megadott személyes adatait árajánlat kérés jogcímén kezeli.
A személyes adatok címzettjei: az Ajánlatkérő árajánlatok kezelésével kapcsolatos feladatokat ellátó munkavállalói és jogi képviselője, mint adatkezelők.
A személyes adatok tárolásának időtartama: a projekt fenntartási idejének vége.
A személyes adatok közül a név adatfeldolgozásra átadásra kerülhet kézbesítés céljából a Magyar Postának.

Ajánlattévő képviselőjének, mint érintett személynek joga van kérelmezni az adatkezelőtől az általa nyilvántartott személyes adataihoz való hozzáférést, azok helyesbítését, törlését vagy kezelésének korlátozását, továbbá tiltakozhat az ilyen személyes adatok kezelése ellen, valamint a joga van az adathordozhatósághoz. 
Joga van a hozzájárulása bármely időpontban történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét.
Joga van a felügyeleti hatósághoz (Nemzeti Adatvédelmi és Információszabadság Hatóság) panaszt benyújtani.
Az adatszolgáltatás az árajánlat benyújtásához feltétlenül szükséges adatok tekintetében előfeltétele az árajánlat érvényességének, azonban Ajánlattevő képviselője a személyes adatok (név) megadására nem köteles. Az adatszolgáltatás elmaradásának lehetséges következménye: a benyújtott árajánlat érvénytelen.  

Ajánlattevő képviseletében eljáró személynek nyilatkoznia kell, hogy – mint érintett természetes személy – az ajánlatkérő Adatkezelési tájékoztatóját megismerte, az adatkezelők és adatfeldolgozók személyéről a tájékoztatást megkapta, az abban foglalt információkat és tájékoztatást tudomásul vette, a személyes adatai kezeléséhez és feldolgozásához annak alapján hozzájárul, vagy nem járul hozzá.

Kérem ajánlati felhívásunkat elfogadni, ajánlatukat elkészíteni és részünkre határidőben benyújtani szíveskedjenek.


Sátoraljaújhely, 2019. szeptember 4.

	Tóth Zsolt 
     alelnök

